ตลท.รับใบรับรองมาตรฐานสากลหวังสร้างความมั่นใจต่อนักลงทุน
ตลท.รับมอบใบรับรองมาตรฐานสากล ISO 27001: 2013- ISO 20000 จาก บริษัท บีเอสไอ กรุ๊ป (ประเทศไทย) จำกัด 
11 ก.ค. 2559


เกศรา มัญชุศรี กรรมการและผู้จัดการ ถิรพันธุ์ สรรพกิจ ผู้ช่วยผู้จัดการ หัวหน้าสายงานเทคโนโลยีสารสนเทศ พร้อมผู้บริหารตลาดหลักทรัพย์ฯ รับมอบใบรับรองมาตรฐานสากล ISO/IEC 27001:2013 เกี่ยวกับการบริหารจัดการด้านความปลอดภัยเทคโนโลยีสารสนเทศ และ ISO/IEC 20000 เกี่ยวกับการบริหารจัดการด้านการบริการของไอที จาก ไพโรจน์ เกรียงเชี่ยวชาญ ผู้จัดการอาวุโสฝ่ายปฏิบัติการ บริษัท บีเอสไอ กรุ๊ป (ประเทศไทย) จำกัด ซึ่งเป็นหนึ่งในบริษัทผู้ออกใบรับรองมาตรฐาน ISO นับเป็นการเป็นการสร้างความมั่นใจต่อผู้ลงทุนและผู้ใช้บริการระบบงานของตลาดหลักทรัพย์ฯ
 